Ville Peltonens
Ville Peltonens (somu: Ville Peltonen; dzimis 1973. gada 24. maijā Vantā, Somijā) ir bijušais somu hokejists, uzbrucējs. Karjeras laikā aizvadījis 382 spēles Nacionālajā hokeja līgā. Astoņas sezonas spēlējis arī Helsinku HIFK rindās. Somijas hokeja izlases rindās kļuvis par četru olimpisko spēļu un astoņu pasaules čempionāta medaļu ieguvēju. Kļuvis Somijas un Šveices čempionu hokejā. 2016. gadā uzņemts IIHF Slavas zālē.